બાળવયથી પોતાની માતૃભૂમિ માટે કંઈક કરી છૂટવાની અદમ્ય ભાવના મોદીજીના મનમાં રહી છે તે જ રીતે ‘ગુજરાતીલેક્સિકોન’ના સ્થાપક હૃદયસ્થ શ્રી રતિલાલ ચંદરયાના મનમાં હંમેશાં માતૃભાષા માટે કંઈક કરી છૂટવાની તમન્ના રહી હતી. તેમની તે ઇચ્છાના ફળસ્વરૂપે સને ૨૦૦૬માં ગુજરાતી લેક્સિકોનનું લોકાર્પણ થયું અને ત્યારબાદ સને ૨૦૦૯માં ‘ભગવદ્ગોમંડલ’નું ડિજિટાઇઝેશન અને ત્યારબાદ ઉત્તરોત્તર લોકકોશ, ગ્લોબલ ગુજરાતીલેક્સિકોન અને વિવિધ મોબાઇલ ઍપ્લિકેશન્સ દ્વારા માતૃભાષાની અનેક સેવા કરી છે અને અનહદ લોકચાહના મેળવી છે. ચાલો, ગુજરાતીલેક્સિકોનના કેટલાક વિભાગોની વિશેષતા જાણીએ.